
ΕΦΗΜΕΡΙΣΤΗΣΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
8 ΜΑΡΤΙΟΥ 1991 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

^ 132 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ρύθμιση στρατιωτικών υποχρεώσεων ορισμένων κατηγοριών στρα¬ 
τευσίμων, ανυπότακτων και οπλιτών... 

Πολιτογράφηση του αλλοδαπού ΜΠΑΝΤΡ Μαζέν-Ιωσήφ του Ιω- 

°ήφ.■···.. 

Σύσταση Ειδικού Λογαριασμού στο Κέντρο Προγραμματισμού και 
Οικονομικών Ερευνών (ΚΕΠΕ). . .·. 

Παροχή της εγγύησης του Ελληνικού Δημοσίου στην Ευρωπαϊκή 
Τράπεζα Επενδύσεων για κάλυψη δανείου της σε συνάλλαγμα 
στη Δημοσία Επιχείρηση Αερίου (ΔΕΠΑ) Α.Ε. μέχρι ποσού $ 10 
εκατ. 


2 

3 

Μείωση του συντελεστή καθαρού κέρδους που εφαρμόζεται για τον 
προσδιορισμό των καθαρών κερδών του εμπόρου (πρατηρίου) 


βενζίνης και πετρελαίου. 5 

Αντικατάσταση μελών στο Γνωμοδοτικό Συμβούλιο Δημοσίων Κτη¬ 
μάτων και Ανταλλάξιμης Περιουσίας. 6 


Χρηματοδότηση από τον ΟΑΕΔ του Δήμου Κιλκίς, της Δημοτικής 
Επιχείρησης Ύδρευσης - Αποχέτευσης Χίου και των ΤΟΕΒ 
Σχοινά Ημαθίας, Παλαιού Μυλοτόπου Πέλλας, Πρασινάδας 
Ημαθίας, Σταυρού Ημαθίας και Ξεχασμένης Ημαθίας για την 
εκτέλεση κοινωφελών έργων προς απασχόληση ανέργών. ... 7 

Διορισμός Προέδρου και μελών στο Συμβούλιο Ασφάλισης της 


Καθορισμός τιμών εισιτηρίων εισόδου σε Μουσεία Μνημεία ή Αρ¬ 
χαιολογικούς χώρους...|. 9 

Χαρακτηρισμός ως ιστορικού διατηρητέου μνημείου, του κτιρίου του 
Νομαρχιακού Μεγάρου Φθιώτιδας, ιδιοκτησίας Νομαρχίας Φθι¬ 
ώτιδας.,..10 

Σύσταση Συνδέσμου Υδρεύσεως Κοινοτήτων Παλαιοκατουνας και 
Τριποτάμου με την ονομασία «ΕΝΟΤΗΤΑ».11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 420/25/Γ 1092/Σ. 523 (1) 

Ρύθμιση στρατιωτικών υποχρεώσεων ορισμένων κατηγοριών στρατευ¬ 
σίμων, ανυποτάκτων και οπλιτών. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

Έχοντας υπόψη: 

α) Τις διατάξεις του νόμου 1763/88 «Στρατολογία των Ελλήνων» 
(ΦΕΚ 57 Α'). 

β) Τα σοβαρά ατομικά, οικογενειακά και λοιπά προβλήματα που 
αντιμετωπίζουν ορισμένες κατηγορίες στρατευσίμων, ανυποτάκτων και 
οπλιτών μεγάλης ηλικίας. 


γ) Τις υπηρεσιακές δυνατότητες που υπάρχουν για ευεργετική, από 
στρατολογική άποψη, μεταχείριση των παραπάνω ατόμων, αποφασί¬ 
ζουμε: 

Άρθρο 1 

Στους υπόχρεους μειωμένης θητείας δωδεκάμηνης διάρκειας μετα- 
φέρονται και οι οπλίτες που είναι πατέρες ενός τέκνου. 

Άρθρο 2 

Στις διατάξεις της παραγράφου 6 του άρθρου 30 του νόμου 
1763/88 «Στρατολογία των Ελλήνων» υπάγονται όλοι οι κατά την 
ημερομηνία έναρξης της ισχύος του νόμου αυτού (25.9:1988) υπόχρεοι 
σε στράτευση, οι οποίοι απέκτησαν την ιδιότητα του μετανάστη μέχρι 
την ημερομηνία έναρξης της ισχύος της παρούσας. 

Άρθρο 3 

1. Εξαιρούνται από τις προσκλήσεις για κατάταξη στις Ένοπλες Δυ¬ 
νάμεις όσοι Έλληνες υπήκοοι (πλην λιποτακτών) των κλάσεων 1966 
μέχρι και 1980 (γεννηθέντες κατά τα έτη 1945-1959), είχαν κατά 
την ημερομηνία έναρξης της ισχύος του νόμου 1763/88 (25.9.1988) 
και συνεχίζουν να διατηρούν, εκτός της Ελληνικής και ξένη υπηκοότητα 
ή απεριόριστης διάρκειας άδεια μόνιμης εγκατάστασης ή εργασίας σε 
οποιαδήποτε ξένη χώρα. Όσοι από αυτούς διατέλεσαν ή διατελούν σε 
ανυποταξία, εξαιρούνται της πρόσκλησης για την οποία ήταν ή είναι 
ανυπότακτοι και κατά συνέπεια τακτοποιούνται για την ανυποταξία 
τους. 

2. Η προαναφερόμενη εξαίρεση είναι απεριόριστης διάρκειας, αρχίζει 
από την ημερομηνία κατά την οποία ο κάθε ενδιαφερόμενος είχε ή έχει 
υποχρέωση για κατάταξη στις τάξεις των Ενόπλων Δυνάμεων και δια¬ 
κόπτεται είτε με την απώλεια των λόγων χορήγησής της είτε με τη συ¬ 
μπλήρωση εξάμηνης παραμονής μέσα στο ίδιο έτος στην Ελλάδα είτε με 
σχετική αίτηση του ενδιαφερομένου. 

3. Η παράγραφος 8 του άρθρου 8 του νόμου 1763/88 έχει ανάλογη 
εφαρμογή και για την παραπάνω εξαίρεση. 

Άρθρο 4 

1. Οι υπόχρεοι εκγχύμνασης και οι υπόχρεοι μειωμένης θητείας δω¬ 
δεκάμηνης ή εξάμηνης διάρκειας για οικογενειακούς λόγους; των κλά¬ 
σεων 1975 μέχρι και 1980 (γεννηθέντες κατά τα έτη 1954 μέχρι και 
1959), δύνανται, αν επιθυμούν, να εξαγοράσουν το υπόλοιπο της στρα¬ 
τεύσιμης υποχρέωσής τους μετά τη συμπλήρωση τετράμηνης πραγμα¬ 
τικής στρατιωτικής υπηρεσίας, οπότε και απολύονται οριστικά από τις 
τάξεις των Ενόπλων Δυνάμεων. Όσοι από αυτούς διατέλεσαν ή διατε- 
λούν σε ανυποταξία εξαιρούνται, μετά την εξαγορά, της πρόσκλησης για 
την οποία ήταν ή είναι ανυπότακτοι και κατά συνέπεια τακτοποιούνται 
για την ανυποταξία τους. 

2. Όσοι από τους παραπάνω επιθυμούν την τμηματική εκπλήρωση 
της τετράμηνης στρατιωτικής υποχρέωσης, απολύονται προσωρινά με 
τη συμπλήρωση δίμηνης στρατιωτικής υπηρεσίας, εφόσον κατετάγησαν 
ή θα καταταγούν στις τάξεις των Ενόπλων Δυνάμεων μέχρι 31 Δεκεμ¬ 
βρίου 1991 και εφόσον εξαγοράσουν όλες τις πλέον των τεσσάρων μη¬ 
νών στρατιωτικές υποχρεώσεις τους με τη συμπλήρωση της δίμηνης 

αυτής στρατιωτικής υπηρεσίας. Αυτοί , που θα απολυθούν προσωρινά, 
υποχρεούνται σε επανακατάταξη μέχρι 31 Δεκεμβρίου 1992 για εκ¬ 
πλήρωση και του δεύτερου διμήνου, άλλως κηρύσσονται ανυπότα¬ 
κτοι. 

Άρθρο 5 

Όσοι από τους στρατευσίμους ή οπλίτες των κλάσεων 1980 και πα- 
λαιοτέρων,. απέκτησαν μέχρι την ημερομηνία έναρξης της ισχύος του Ν. 
1763/88 (25.9.1988), την ιδιότητα του μετανάστη σε χώρα που κα¬ 
θορίζονταν από τις διατάξεις του προηγούμενου αυτού στρατολογικού 
νομοθετικού καθεστώτος και σύμφωνα με τις διατάξεις εκείνες, δύνα- 
νται, αν επιθυμούν, να εξαγοράσουν τις στρατιωτικές υποχρεώσεις τους, 
εφόσον εξακολουθούν να διατηρούν την ιδιότητα αυτή κατά την ημερο¬ 
μηνία της εξαγοράς ή κατάταξης στις Ένοπλες Δυνάμεις. 

Άρθρο 6 

Η υπαγωγή των ενδιαφερομένων στις διατάξεις των προηγουμένων 
άρθρων γίνεται από το αρμόδιο Στρατολογικό Γραφείο κατόπιν υποβο Γ 
λής σε αυτό αίτησης και των παρακάτω δικαιολογητικών: 

α) Για την υπαγωγή στα άρθρα 1 και 4: Τα δικαιολογητικά που προ- 
βλέπονται από τις διατάξεις τού άρθρου 9 του Ν. 1763/88 και της 
υπουργικής απόφασης που έχει εκδοθεί για την εφαρμογή τους. 

β) Για την υπαγωγή στα άρθρα 2, 3 και 5: Πιστοποίηση της αρμό¬ 
διας Ελληνικής Προξενικής Αρχής από την οποία να προκύπτουν τα 
κατά περίπτωση απαραίτητα στοιχεία. 

Άρθρο 7 

Στις διατάξεις του άρθρου 5 της Φ.420/150/Γ.2088/Σ.3580/ 
1.9.89 απόφασης ΥΕΘΑ, υπάγονται και οι στρατεύσιμοι των κλάσεων 
1991 και παλαιοτέρων οι οποίοι απέκτησαν ή αποκτούν όλες τις απαι- 
τούμενες προϋποθέσεις μέχρι την προηγουμένη της ημερομηνίας που εί¬ 
χαν ή έχουν υποχρέωση να καταταγούν στις τάξεις των Ενόπλων Δυνά¬ 
μεων εξαιτίας λήξης ή διακοπής της νόμιμης παραμονής τους έξω από 
αυτές. 

1 ■·■· ·. Άρθρο 8 

1. Εξαιρούνται από τις προσκλήσεις για κατάταξη στις Ένοπλες Δυ¬ 
νάμεις οι μεταπτυχιακοί σπουδαστές (για συμπλήρωση της μόρφωσης ή 
για τη λήψη διδακτορικού διπλώματος) και οι διαπρέποντες σε επιστη¬ 
μονικές εργασίες ή έρευνες κάτοχοι μεταπτυχιακού τίτλου σπουδών ή 
διδακτορικού διπλώματος, οι οποίοι έχουν υποτροφία που τους χορηγή¬ 
θηκε πριν από την ημερομηνία έναρξης της ισχύος του Ν. 1763/88 
(25.9.1988) και των οποίων η αναβολή ή η εξαίρεση από τις προσκλή¬ 
σεις για οποιοδήποτε λόγο έληξε από 25.9.1988 μέχρι την ημερομηνία 
έναρξης της ισχύος της παρούσας. Την εξαίρεση δικαιούνται και οι τυ¬ 
χόν καταταγέντες με την 91Β'/ΕΣΣΟ εφόσον πληρούν τις· σχετικές 
προϋποθέσεις. 

2. Για τη διάρκεια της προαναφερόμενης εξαίρεσης, τις λοιπές προϋ¬ 
ποθέσεις, τα απαιτούμενα δικαιολογητικά και τη διαδικασία χορήγησής 
της, έχουν εφαρμογή οι διατάξεις της Φ.421.5/11/269514/ 
23.10.84 απόφαση του Αναπληρωτή Υπουργού Εθνικής Αμύνης 
(ΦΕΚ 769 Β'). Ειδικά στους διαπρέποντες η εξαίρεση χορηγείται με 
απόφαση της Διεύθυνσης Στρατολογικού του Γενικού Επιτελείου Εθνι¬ 
κής Αμύνης, με βάση δικαιολογητικά και σύμφωνα με διαδικασία που 
θα καθορισθούν από αυτή. 1 

Άρθρο 9 

Τα χρηματικά ποσά που καταβάλλονται με βάση τις διατάξεις της 
απόφασης αυτής ή οποιαδήποτε άλλη διάταξη για την εξαγορά κάθε 
μήνα στρατεύσιμης υποχρέωσης ή πρόσθετης στρατιωτικής υπηρεσίας, 
καθορίζονται από 1.5.1991 σε είκοσι χιλιάδες (20.000) δραχμές. Για 
τους προερχόμενους από χώρες του Ανατολικού Συνασπισμού ή την 
Τουρκία τα χρηματικά αυτά ποσά καθορίζονται, από 1.5.1991 σε τρεις 
χιλιάδες (3.000) δραχμές για κάθε μήνα. Και στις δύο περιπτώσεις τα 
χρηματικά αυτά ποσά περιέρχονται στον προϋπολογισμό του Υπουρ¬ 
γείου Εθνικής Αμύνης και διατίθενται για τη βελτίωση των συνθηκών 
διαβίωσης στρατιωτικού προσωπικού, δύνανται δε να αναπροσαρμόζο¬ 
νται με απόφαση του Υπουργού Εθνικής Αμύνης που δημοσιεύεται στην 
Εφημερίδα της Κυβερνήσεως. 

Άρθρο 10 

1. Διοικητικές και ερμηνευτικές οδηγίες για την εφαρμογή της από¬ 
φασης αυτής εκδίδονται, εφόσον απαιτηθούν, από τη Διεύθυνση Στρατο¬ 
λογικού του Γενικού Επιτελείου Εθνικής Αμύνης. 


2. Η απόφαση αυτή να δημοσιευθεί στην Εφημερίδα της Κυβερνή¬ 
σεως, να ισχύσει από τη δημοσίευσή της και να κυρωθεί με νόμο. 

Αθήνα, 7 Μαρτίου 1991 

Ο ΥΠΟΥΡΓΟΣ 

ΙΩΑΝΝΗΣ Μ. ΒΑΡΒΙΤΣΙΩΤΗΣ 

- 4 - 

( 2 ) 

Πολιτογράφηση του αλλοδαπού ΜΠΑΝΤΡ Μαζέν-Ιωσήφ του Ιωσήφ. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. Φ.2477/2512/5.3.1991 απόφαση του Υφυπουργού 
Εσωτερικών έγινε δεκτή η από 11.2.1991 αίτηση πολιτογράφησης του 
αλλογενούς αλλοδαπού ΜΠΑΝΤΡ Μαζέν-Ιωσήφ του Ιωσήφ, για από¬ 
κτηση της Ελληνικής ιθαγένειας. 

Ο ΥΦΥΠΟΥΡΓΟΣ 

ΝΙΚ. ΚΛΕΙΤΟΣ 
-♦- 

Αριθ. 8843 (3) 

Σύσταση Ειδικού Λογαριασμού στο Κέντρο Προγραμματισμού και Οι¬ 
κονομικών Ερευνών (ΚΕΠΕ). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ, 
ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη τις διατάξεις: 

1. Του άρθρου 6 παρ. 3 του Ν. 1514/85 «Ανάπτυξη της επιστημονι¬ 
κής και τεχνολογικής έρευνας» (ΦΕΚ 13/Α/8.2.1985). 

~ 2. Του Ν.Δ. 4356/1964 «περί μετονομασίας του Κέντρου Οικονομι¬ 
κών Ερευνών...». 

3. Του Ν. 1558/1985 «Κυβέρνηση και Κυβερνητικά Όργανα», 
αποφασίζουμε: 

Συνιστάται στο Κέντρο Προγραμματισμού και Οικονομικών Ερευ¬ 
νών (ΚΕΠΕ) Ειδικός Λογαριασμός για την (αξιοποίηση των κονδυλίων, 
που διατίθενται σ’ αυτόν για την εκτέλεση ερευνητικών, επιμορφωτικών 
και άλλων δραστηριοτήτων, τεχνικής υποστήριξης αναπτυξιακών προ¬ 
γραμμάτων, μελετών και έργων. 

1. Σκοπός 

Σκοπός του ειδικού λογαριασμού είναι η διάθεση και διαχείριση κον.- 
δυλίων, που προέρχονται από οποιαδήποτε πηγή πλην του τακτικού 
προϋπολογισμού του ΚΕΠΕ και προορίζονται για την κάλυψη δαπανών 
οποιουδήποτε είδους που είναι απαραίτητες για τη χρηματοδότηση 
ερευνητικών και επιμορφωτικών προγραμμάτων και έργων που εκτε- 
λούνται από το προσωπικό του ΚΕΠΕ ή και με τη συνεργασία άλλων 
ερευνητικών φορέων, επιστημόνων κ.λπ. 

2. Πόροι του Λογαριασμού 

Πόροι του Λογαριασμού είναι: 

α) Κονδύλια από τον Προϋπολογισμό Δημοσίων Επενδύσεων που 
διατίθενται είτε μέσω του Προγράμματος Ανάπτυξης Έρευνας και Τε¬ 
χνολογίας (ΠΑΕΤ) του ΥΠΕΤ, είτε με ανάθεση μελέτης που εντάσσεται 
στο ΠΔΕ για το σκοπό αυτό ή για την υποστήριξη αναπτυξιακών προ¬ 
γραμμάτων, μελετών και έργων, είτε με οποιοδήποτε άλλο τρόπο. 

β) Ειδικές εισφορές και χρηματοδοτήσεις από δημόσιες επιχειρήσεις, 
άλλους δημόσιους φορείς, ιδιωτικές επιχειρήσεις ή ιδιώτες, διεθνείς ορ¬ 
γανισμούς και δωρεές κάθε είδους με πράξεις εν ζωή ή αιτία θανάτου. 

γ) Έσοδα από παροχές" υπηρεσιών σε τρίτους και πρόσοδοι από πε¬ 
ριουσιακά στοιχεία του λογαριασμού. 

δ) Κάθε είδους δάνεια. 

ε) Οι τόκοι των καταθέσεων των εσόδων του λογαριασμού από κάθε 
πηγή. 

Οι φορείς που εισφέρουν στο Λογαριασμό έχουν τη δυνατότητα να 
προσδιορίσουν το είδος των δαπανών που θα καλυφθούν με τα κονδύλια 
που διαθέτουν και το χρόνο στον οποίο θα αναλωθούν τα κονδύλια. 

3. Όργανα Διοικήσεως και Διαχειρίσεως του Λογαριασμού 

1. Η διοίκηση και διαχείριση του Λογαριασμού πραγματοποιείται 
από τα όργανά του και είναι (ανεξάρτητη από τη διοίκηση και διαχείριση 
του ΚΕΠΕ. 

2. Όργανα διοικήσεως και διαχειρίσεως του Λογαριασμού είναι: 

. α) Η Διοικούσα Επιτροπή. 

β) Η Γραμματεία του Λογαριασμού. 

4. Διοικούσα Επιτροπή 

1. Η Διοικούσα Επιτροπή καλούμενη εφεξής «Η Επιτροπή», είναι πε¬ 
νταμελής και απαρτίζεται από: 

α) Το Γενικό Γραμματέα του ΥΠΕΘΟ ως Πρόεδρο, 
β) Τον Επιστημονικό Διευθυντή του ΚΕΠΕ. 
γ) Τον Αναπληρωτή Επιστημονικό Διευθυντή του ΚΕΠΕ. 
δ) Τον εκ των μελών του Δ.Σ. του ΚΕΠΕ Γενικό Διευθυντή της Γενι¬ 
κής Διεύθυνσης Επενδύσεων Περιφερειακής Πολιτικής και Ανάπτυξης 
του ΥΠΕΘΟ και 

ε) Ένα μέλος του Δ.Σ. του ΚΕΠΕ που ορίζεται από το Δ.Σ. του 
ΚΕΠΕ με διετή θητεία μαζί με τον αναπληρωτή του. 

Σε» περίπτωση απουσίας του Προέδρου, αυτός αναπληρώνεται από 
τον εκ των μελών της Επιτροπής Γενικό Διευθυντή της Γενικής Διεύ¬ 
θυνσης Επενδύσεων Περιφερειακής Πολιτικής και Ανάπτυξης του 
ΥΠΕΘΟ. 

2. Η Επιτροπή έχει τις παρακάτω αρμοδιότητες: 

. α) Καθορίζει τις διαδικασίες αξιολογήσεως, επιλογής, χρηματοδοτή- 
σεως, πληρωμής των δαπανών κάι παραλαβής των αποτελεσμάτων 
των ανατιθέμενων έργων. 

β) Αξιολογεί, επιλέγει και εγκρίνει, σύμφωνα με τις παραπάνω διαδι¬ 
κασίες, προτάσεις για χρηματοδότηση έργων από τον Αογαριασμό. 

γ) Καταρτίζει ετήσιο επιστημονικό και οικονομικό απολογισμό κινή- 
σεως του Λογαριασμού και παρέχει κάθε αναγκαία ενημέρωση προς το 
Διοικητικό Συμβούλιο του ΚΕΠΕ, το ΥΠΕΘΟ και άλλους ενδιαφερομέ¬ 
νους, με εκθέσεις ή ειδικές εκδόσεις. 

δ) Αναθέτει μελέτες με αμοιβή για εξυπηρέτηση των σκοπών της στο 
προσωπικό του ΚΕΠΕ ή τρίτους. 

ε) Αποδέχεται τις κάθε είδους επιχορηγήσεις, δωρεές και εισφορές 
τρίτων στο Λογαριασμό και καθορίζει τους ειδικότερους όρους αποδο¬ 
χής και διαθέσεώς τους. 

στ) Αναζητεί πηγές χρηματοδοτήσεως του Λογαριασμού και ενεργεί 
κάθε πράξη που είναι απαραίτητη για την εξασφάλιση χρηματικών πό¬ 
ρων. 

ζ) Εισηγείται στο Διοικητικό Συμβούλιο του ΚΕΠΕ την κατανομή 
του πλεονάσματος και άλλων τυχόν κονδυλίων για την ενίσχυση προ¬ 
γραμμάτων του. 

η) Προσλαμβάνει ειδικό προσωπικό γιά τη στελέχωση της Γραμμα- 
τείας. 

θ) Εποπτεύει το έργο της Γραμματείας και ορίζει τον Προϊστάμενό 
της. 

5. Λειτουργία Επιτροπής 

1. Η Επιτροπή συνεδριάζει ύστερα από πρόσκληση του Προέδρου της 
οποτεδήποτε κρίνεται αυτό αναγκαίο, ή αν ζητηθεί από τα δύο μέλη της. 

2. Χρέη γραμματέα της Επιτροπής εκτελέί ο Προϊστάμενος της 

Γραμματείας. γ. .·· 

6. Γραμματεία 

1. Η Γραμματεία στελεχώνεται, ανάλογα με τις ανάγκες,· είτε από 
προσωπικό - επιστημονικό ή άλλο του ΚΕΠΕ που διατίθεται με από¬ 
φαση του Επιστημονικού Διευθυντή ύστερα από πρόταση της Επιτρο¬ 
πής, είτε από νέο προσωπικό που προσλαμβάνεται με απόφαση της Επι¬ 
τροπής και αμείβεται από τα κονδύλια του Λογαριασμού. 

2. Η Γραμματεία έχει τις παρακάτω αρμοδιότητες: ,, 

α) Παρακολουθεί τη λογιστική και διαχειριστική κίνηση του Λογα¬ 
ριασμού και προβαίνει στην πληρωμή των δαπανών μετά από εντολή 
του Επιστημονικού Υπευθύνου κάθε έργου εφόσον η δαπάνη προβλέπε- 
ται ρητά στον εγκεκριμένο προϋπολογισμό του έργου, αλλοιώς απαιτεί¬ 
ται και η έγκριση του Προέδρου της Επιτροπής. 

β) Εξυπηρετεί γραμματειακώς την Επιτροπή και εισηγείται για θέ¬ 
ματα της αρμοδιότητάς της. 

γ) Μελετά και επεξεργάζεται, με τα μέλη της ή σε συνεργασία με 
άλλα πρόσωπα, τις κατευθύνσεις που προδιαγράφει η Επιτροπή, ή υπο¬ 
βάλλει στην Επιτροπή προτάσεις για νέες κατευθύνσεις. 

δ) Μεριμνά για την εκτέλεση των αποφάσεων της Επιτροπής. 

7. Διαδικασία διαθέσεώς, διαχειρίσεως και δικαιολογήσεως των κον¬ 
δυλίων του Λογαριασμού 

1. Τα έσοδα του Λογαριασμού που προέρχονται από οποιαδήποτε 
από τις πηγές που αναφέρονται στην παράγραφο 2 της παρούσας, κατα¬ 
τίθενται σε λογαριασμό Τραπέζης με τίτλο «Ειδικός Λογαριασμός 
ΚΕΠΕ» και αναλαμβάνονται και διατίθενται με ειδικές εντολές του 
Προέδρου της Επιτροπής. 

2. Η πραγματοποίηση και δικαιολόγηση των δαπανών που είναι 

απαραίτητες για την εκτέλεση των ερευνητικών και επιμορφωτικών έρ¬ 
γων που χρηματοδοτούνται από τον Λογαριασμό ενεργείται χωρίς κα¬ 
μιά αναφορά ή περιορισμό από τις διατάξεις που διέπουν τη διάθεση, κα¬ 
τανομή και ανάλωση πιστώσεων από τον τακτικό προϋπολογισμό του 
ΚΕΠΕ. 

3. Η πραγματοποίηση κάθε δαπάνης απαιτεί εντολή από τον Επιστη¬ 
μονικό Υπεύθυνο του έργου και πρόβλεψή της στον προϋπολογισμό του 
έργου. Ειδικότερα, οι διάφορες κατηγορίες δαπανών θα πραγματο¬ 
ποιούνται σύμφωνα με τα ακόλουθα: 

Α. Απασχόληση προσωπικού: 

α) Για τα μέλη του προσωπικού του ΚΕΠΕ που μετέχουν στην εκτέ¬ 
λεση συγκεκριμένου έργου με σύμβαση μίσθωσης έργου που υπογράφει 
ο. Πρόεδρος της Επιτροπής, το Διοικητικό Συμβούλιο εξουσιοδοτεί εφά¬ 
παξ την Επιτροπή να εγκρίνει την επιπλέον αμοιβή τους εφόσον η σχε¬ 
τική πρόβλεψη περιλαμβάνεται στην εγκεκριμένη πρόταση για την εκτέ¬ 
λεση του παραπάνω έργου. 

Οι επιπλέον αμοιβές που εισπράττουν τα μέλη του προσωπικού του 
ΚΕΠΕ από τον Ειδικό Λογαριασμό για τη συμμετοχή τους σε έργα που 
χρηματοδοτούνται από φορείς του ελληνικού δημόσιου τομέα δεν μπο¬ 
ρούν να υπερβούν κατ’ έτος το ήμισυ των αποδοχών τους από τον Οργα¬ 
νισμό. 

β) Σε περίπτωση που η συμμετοχή υπαλλήλων του ΚΕΠΕ στην εκτέ¬ 
λεση συγκεκριμένου έργου εκτιμάται ότι αποβαίνει σε βάρος των υπηρε¬ 
σιών που βάσει της συμβάσεώς τους υποχρεούνται να προσφέρουν στο 
ΚΕΠΕ, η Επιτροπή υπολογίζει την αξία των υπηρεσιών που θα απολε- 
σθούν και δύναται ν’ απαιτήσει κατά την.αποδοχή του έργου την επιβά¬ 
ρυνση του προϋπολογισμού του με τα αντίστοιχα ποσά ή τον χαρακτηρι¬ 
σμό του ΚΕΠΕ ως,συχρηματοδότη του έργου κατά τα ποσά αυτά προ¬ 
σαυξημένα ενδεχομένως με αναλογία των γενικών δαπανών υποστήρι¬ 
ξης του έργου του επιστημονικού προσωπικού. Στην πρώτη περίπτωση, 
τα αντίστοιχα κονδύλια μεταφέρονται στον προϋπολογισμό του ΚΕΠΕ 
μετά την αποπληρωμή του έργου ή διατίθενται για την ενίσχυση έργων 
του Ειδικού Λογαριασμού με απόφαση του Διοικητικού Συμβουλίου του 
ΚΕΠΕ. 

γ) Πρόσθετο επιστημονικό και τεχνικό προσωπικό, που απαιτείται 
για την εκτέλεση κάθε συγκεκριμένου ερευνητικού έργου που έχει εγκρι- 
θεί από την Επιτροπή και δεν είναι μέλος του προσωπικού του ΚΕΠΕ, 
προσλαμβάνεται,με σύμβαση αναθέσεως έργου ή εργασίας ορισμένου 
χρόνου, την οποία υπογράφει με τούς προσλαμβανομένους ο Προϊστά¬ 
μενος της Γραμματείας της Επιτροπής μετά από εξουσιοδότηση και 
εντολή της Επιτροπής που περιλαμβάνεται στη σχετική εγκριτική από¬ 
φασή της. . 

δ) Στις περιπτώσεις προσλήψεως προσωπικού με σύμβαση εργασίας 
ιδιωτικού δικαίου ορισμένου χρόνου, καταβάλλονται σε βάρος του προϋ¬ 
πολογισμού του-έργου, και οι εργοδοτικές εισφορές που προβλέπονται 
από την ισχύουσα. νομοθεσία. 

ν' Β. Μετακινήσεις προσωπικού στο εσωτερικό και εξωτερικό 

α) Οι μετακινήσεις των μελών της ερευνητικής ομάδας στο εσωτε¬ 
ρικό ή εξωτερικό, που είναι απαραίτητες για την εκτέλεση του ερευνητι¬ 
κού έργου, πραγματοποιούνται μέσα στα όρια που έχει εγκρίνει η Επι¬ 
τροπή και με μοναδικό δικαιολογητικό την απόφασή της περί εγκρίσεως 
της προτάσεως για εκτέλεση του ερευνητικού έργου χωρίς τη μεσολά¬ 
βηση οποιοσδήποτε άλλου οργάνου. Στους μετακινούμενους καταβάλ¬ 
λονται σε βάρος του εγκεκριμένου προϋπολογισμού του ερευνητικού έρ¬ 
γου, οι δαπάνες ταξιδιού και η ημερήσια εκτός έδρας αποζημίωση, σε 
δραχμές ή συνάλλαγμα, που καθορίζεται με απόφαση της Επιτροπής 
κάθε χρόνο για όλο το προσωπικό και που δεν μπορεί να υπερβεί τα όρια 
που ορίζουν οι διατάξεις που ισχύουν για μετακινήσεις στο εσωτερικό ή 
το εξωτερικό ομοιοβάθμων δημοσίων υπαλλήλων, εκτός εάν ο χρημα¬ 
τοδότης έχει ορίσει ρητά μεγαλύτερο ποσό. 

β) Σε περίπτωση μετακινήσεως εκτός έδρας στο εσωτερικό μέλους 
της ερευνητικής ομάδας που ανήκει στο επιστημονικό προσωπικό του 
ΚΕΠΕ και του οποίου Προϊστάμενος δεν είναι ο Επιστημονικός Υπεύθυ¬ 
νος του έργου, απαιτείται επίσης έγκριση του αμέσως προϊσταμένου αυ¬ 
τού. 

γ) Το συνάλλαγμα που'απαιτείται για τις μετακινήσεις των μελών 
της ερευνητικής ομάδας στο εξωτερικό χορηγείται από την Τράπεζα 
στην οποία έχουν κατατεθεί τα έσοδα του Λογαριασμού, ύστερα από "ει¬ 
δική εντολή του Προϊσταμένου της Γραμματείας. 

Γ. Προμήθειες - εκτελέσεις εργασιών. 

α) Οι προμήθειες αναλώσιμων ή μη υλικών, οργάνων, μηχανημά¬ 
των, επίπλων και σκευών, εργαστηριακού εξοπλισμού και βιβλίων και η 
εκτέλεση εργασιών οποιοσδήποτε είδους που είναι αναγκαίες για την 

εκτέλεση των αναλαμβανόμενων έργων, όπως αυτές προβλέπονται στον 
αντίστοιχο προϋπολογισμό που περιέχεται στην εγκριτική απόφαση της 
Επιτροπής, πραγματοποιούνται, μετά από εντολή του Επιστημονικού 
Υπευθύνου του έργου, με μέριμνα και ευθύνη της Γραμματείας με τυχόν 
επικουρία των ειδικών υπηρεσιών του ΚΕΠΕ. 

β) Προμήθειες ή εκτελέσεις έργων δαπάνης μέχρι 500.000 δρχ. η 
κάθε μία, γίνονται απευθείας χωρίς διαγωνισμό ή λήψη προσφορών 
ύστερα από εκτίμηση των τιμών που προσφέρει η αγορά. 

I 

γ) Προμήθειες ή εκτελέσεις εργασιών δαπάνης ποσού από 500.001 
δρχ. και πάνω γίνονται με πρόχειρο μειδοτικό διαγωνισμό και πλήρη 
αιτιολόγηση της επιλογής που κοινοποιείται στην Επιτροπή, ιδιαίτερα 
στην περίπτωση που δεν επιλέγεται ο μειοδότης. Για προμήθειες άνω 
του ποσού του 1.500.000 δρχ. απαιτείται δημοσίευση της πρόσκλησης 
υποβολής προσφορών για το διαγωνισμό σε τρεις τουλάχιστον εφημερί¬ 
δες των Αθηνών. 

δ) Τα μη αναλώσιμα υλικά κάθε είδους των οποίων η προμήθεια 
πραγματοποιείται για τις ανάγκες εκτελέσεως των αναλαμβανόμενων 
επιμορφωτικών έργων σε βάρος των πιστώσεων του Λογαριασμού, δια¬ 
τίθενται με απόφαση της Επιτροπής, εφόσον δεν είναι χρήσιμα για το 
ΚΕΠΕ, μετά το πέρας τους και ανάλογα με τις συμβατικές δεσμεύσεις. 

Δ. Μισθώσεις ακινήτων, μεταφορικών μέσων και εξοπλισμού 

Οι μισθώσεις ακινήτων, μεταφορικών μέσων και εργαστηριακού ή 
μηχανικού εξοπλισμού που είναι αναγκαίες για την εκτέλεση των ανα- 
λαμβανομένων έργων, όπως αυτές καθορίζονται στην εγκριτική από¬ 
φαση της Επιτροπής μέσα στα πλαίσια του εγκεκριμένου προϋπολογι¬ 
σμού του έργου, πραγματοποιούνται με τον ακόλουθο τρόπο: 

α) Μισθώσεις, που για κάθε μια το συνολικό ετήσιο μίσθωμα δεν 
υπερβαίνει τις 600.000 δρχ., γίνονται απευθείας χωρίς διαγωνισμό ή 
λήψη προσφορών, ύστερα από εκτίμηση των τιμών που προσφέρει η 
αγορά. 

β) Μισθώσεις, που για κάθε μια. το συνολικό ετήσιο μίσθωμα υπερ¬ 
βαίνει τις 600.000 δρχ., γίνονται με πρόχειρο μειοδοτικό διαγωνισμό 
και πλήρη αιτιολόγηση της επιλογής που κοινοποιείται στην Επιτροπή, 
ιδιαίτερα στην περίπτωση που δεν επιλέγεται ο μειοδότης. 

γ) Οι παραπάνω μισθώσεις πραγματοποιούνται με εντολή του Επι¬ 
στημονικού Υπευθύνου του έργου, από τον Προϊστάμενο Γραμματείας ο 
οποίος υπογράφει και τα αναγκαία μισθωτήρια συμφωνητικά. 

8. Οικονομικός έλεγχος 

1. Ο τακτικός έλεγχος της οικονομικής διαχειρίσεως του Λογαρια¬ 
σμού και ο έλεγχος του ισολογισμού του πραγματοποιείται κάθε χρόνο 
από μέλη του Σώματος Ορκωτών Λογιστών ή άλλου αναγνωρισμένου 
ελεγκτικολογιστικού γραφείου, μετά από αίτηση του Διοικητικού Συμ¬ 
βουλίου του ΚΕΠΕ. Οι δαπάνες του ελέγχου βαρύνουν το Λογαριασμό. 

2. Ο έλεγχος των δαπανών θα ενεργείται με βάση τα πρωτότυπα δι- 
καιολογητικά, δηλαδή τα σχετικά τιμολόγια και αποδείξεις των προμη¬ 
θευτών ή δελτία παροχής υπηρεσιών, τα οποία θα τηρεί η Γραμματεία 
για κάθε πραγματοποιούμενη δαπάνη και χωριστά για κάθε εκτελού- 
μενο ερευνητικό έργο. 

3. Το διαχειριστικό έτος του λογαριασμού συμπίπτει με το οικονο¬ 
μικό έτος. Το πρώτο διαχειριστικό έτος του λογαριασμού αρχίζει από 
την ημέρα συστάσεώς του. Τυχόν χρηματικά υπόλοιπα των πόρων του 
Λογαριασμού θα δύνανται να μεταφερθούν στο επόμενο διαχειριστικό 
έτος. 

4. Οι ορκωτοί λογιστές που ασκούν τον τακτικό έλεγχο οικονομικής 
διαχειρίσεως του λογαριασμού υποβάλλουν, μέχρι το τέλος Ιουνίου κάθε 
έτους, έκθεση για τη διαχείριση και τον απολογισμό του διαχειριστικού 
έτους που έληξε. Οι εκθέσεις υποβάλλονται στον Υπουργό Εθνικής Οι¬ 
κονομίας, στο Διοικητικό Συμβούλιο του ΚΕΠΕ και στη Διοικούσα Επι¬ 
τροπή. 

5. Ο Υπουργός Εθνικής Οικονομίας μπορεί να ζητήσει οποτεδήποτε 
έκτακτους ελέγχους της οικονομικής διαχειρίσεως του λογαριασμού. 

9. Μεταβατικές Διατάξεις 

1. Η Επιτροπή, μέσα σε τέσσερις (4) μήνες από τη συγκρότησή της σε 
σώμα συντάσσει και δημοσιεύει «Οδηγό χρηματοδοτήσεως έργων», 
όπου περιγράφει αναλυτικά τις διαδικασίες για την αξιολόγηση, επιλογή 
και χρηματοδότηση έργων από το Λογαριασμό και τη διάδοση των 
αποτελεσμάτων των ερευνών. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Μαρτίου 1991 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

ΙΩΑΝΝΗΣ ΠΑΛΑΙΟΚΡΑΣ ΣΑΣ ΣΤΑΥΡΟΣ ΔΗΜΑΣ 

-*- 

Αριθ. 2012729/2968/0025 (4) 

Παροχή της εγγύησης του Ελληνικού Δημοσίου στην Ευρωπαϊκή Τρά¬ 
πεζα Επενδύσεων για κάλυψη δανείου της σε συνάλλαγμα στη Δημο¬ 
σία Επιχείρηση Αερίου (ΔΕΠΑ) Α.Ε. μέχρι ποσού $ 10 εκατ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/82. 

2. Την απόφαση της Επιτροπής Νομισματικών και Πιστωτικών θε¬ 
μάτων αριθμ. 459/5.11.90 με την οποία επιτρέπεται, χωρίς προηγού¬ 
μενη κατά περίπτωση έγκριση της Τράπεζας της Ελλάδος, η συναλλαγ¬ 
ματική εξυπηρέτηση δανείων σε συνάλλαγμα που χορηγούνται από την 
Ευρωπαϊκή Τράπεζα Επενδύσεων και το Ταμείο Κοινωνικής Ανάπτυ¬ 
ξης του Συμβουλίου της Ευρώπης στο Δημόσιο και σε νομικά πρόσωπα 
που λειτουργούν στην Ελλάδα. 

3. Την απόφαση του Δ.Σ. της ΔΕΠΑ αριθμ. 146/21.2.1991 με την 
οποία μεταξύ των άλλων εγκρίνεται η υπογραφή δανειακής σύμβασης 
με την Ευρωπαϊκή Τράπεζα Επενδύσεων ύψους 10 εκατ. δολλαρίων. 

4. Το αριθμ. Δ1/5210/Φ.184/22.2.91 έγγραφο του Υπουργείου 
Ενέργειας & Τεχνολογίας με το οποίο συναινεί για την σύναψη του εν 
λόγω δανείου. 

5. Το αριθμ. 3521/22.2.1991 έγγραφο της ΔΕΠΑ με το οποίο ζη¬ 
τάει την εγγύηση του Ελληνικού Δημοσίου για την κάλυψη του εν λόγω 
δανείου, αποφασίζουμε: 

Παρέχουμε την εγγύηση του Ελληνικού Δημοσίου στην Ευρωπαϊκή 
Τράπεζα Επενδύσεων για την μεταξύ αυτής και της Δημόσιας Επιχεί¬ 
ρησης Αερίου (ΔΕΠΑ) Α.Ε. σύναψη δανείου σε συνάλλαγμα μέχρι πο¬ 
σού δέκα εκατομμυρίων δολλαρίων ($10 εκατ.) για τη χρηματοδότηση 
του έργου του φυσικού αερίου. 

Με την απόφαση αυτή αναλαμβάνουμε την υποχρέωση, να καλύ- 
ψουμε τις υποχρεώσεις της δανειολήπτριας Εταιρείας, που θα απορρέ¬ 
ουν από τη σύμβαση εγγύησης που έχει υπογραφεί απ’ ευθείας μεταξύ 
του Ελληνικού Δημοσίου και της ανωτέρω δανείστριας Τράπεζας. 

Η Ευρωπαϊκή Τράπεζα Επενδύσεων παρακαλείται να μας στείλει θε¬ 
ωρημένα αντίγραφα της σχετικής σύμβασης εγγύησης ως και της σύμ¬ 
βασης δανείου. 

Καθορίζουμε προμήθεια υπέρ του Δημοσίου 1% για την παρεχόμενη 
εγγύησή του, η οποία θα εισπράττεται και θα αποδίδεται σ’ αυτό σύμ¬ 
φωνα με τα οριζόμενα στα έγγραφά μας 98346/2944/8.8.79 και 
121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Φε'βρουαρίου 1991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 
- ψ- 

Αριθ. 1022260/15511/Γ0012 (5) 

Μείωση του συντελεστή καθαρού κέρδους που εφαρμόζεται για τον 
προσδιορισμό των καθαρών κερδών του εμπόρου (πρατηρίου) βενζί¬ 
νης και πετρελαίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του άρθρου 36 του Ν.Δ/τος 3323/1955, όπως αυ¬ 
τές αντικαταστάθηκαν με τις διατάξεις του άρθρου 13 του Ν. 1563/ 
1985. 

β) Τη μείωση του ποσοστού μικτού κέρδους πωλήσεως βενζίνης και 
πετρελαίου των πρατηριούχων από 5,75% σε 4,95% και 

γ) Τα κοστολογικά στοιχεία λειτουργίας των πρατηρίων βενζίνης και 
πετρελαίου, αποφασίζουμε: 

Μειώνουμε τον συντελεστή καθαρού κέρδους που εφαρμόζεται κατά 
τον προσδιορισμό των καθαρών κερδών του εμπόρου (πρατηρίου) βενζί¬ 
νης και πετρελαίου (ΚΑ 42 ϊ 4), στα ακαθάριστα έσοδα ή τις αγορές που 

αφορούν μόνο τα υγρά καύσιμα (βενζίνη - πετρέλαιο), σε 1,15% επί πω- 
λήσεων και 1,20 επί αγορών. 

Οι συντελεστές αυτοί ισχύουν από το οικον. έτος 1991 (χρήση 
1990). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Μαρτίου 1991 
Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 

--Φ- 

Αριθ. 1015285/260/0006Α- (6) 

Αντικατάσταση μελών στο Γνωμοδοτικό Συμβούλιο Δημοσίων Κτημά¬ 
των και Ανταλλάξιμης Περιουσίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την αριθμ. 1001762/12/0006Α'/3.1.91 απόφασή μας «Ορι¬ 
σμός μελών στο Γνωμοδοτικό Συμβούλιο Δημοσίων Κτημάτων και 
Ανταλλάξιμης Περιουσίας». 

2. Το αριθμ. 5420/30.1.91 έγγραφο του Νομικού Συμβουλίου του 
Κράτους. 

, 3. Το αριθμ. 983/1.2.91 έγγραφο του πρωτοδικείου Αθηνών, απο¬ 
φασίζουμε: 

Α. Αντικαθιστούμε τα μέλη του Γνωμοδοτικού Συμβουλίου Δημο¬ 
σίων Κτημάτων και Ανταλλάξιμης Περιουσίας, ως εξής: 

1. Τον Λεωνίδα Ντούλη, Πρωτόδικη Αθηνών, με τον Σταύρο Γεωρ- 
γόπουλο επίσης Πρωτόδικη Αθηνών. 

2. Τον Αλέξανδρο Τζεφεράκο, Πάρεδρο του Νομικού Συμβουλίου του 
Κράτους, που υπηρετεί στην Κεντρική Υπηρεσία του Ν.Σ.Κ., με τον 
Κωνσταντίνο Ντούση, επίσης Πάρεδρο του Ν.Σ.Κ., που υπηρετεί στο 
Γραφείο Νομικού Συμβούλου Πειραιώς. 

Β. Κατά τα λοιπά ισχύει η αριθμ. 1001762/12/0006Α'/3.1.91 
απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Φεβρουάριου 1991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 

-Φ- 

Αριθ. 30048 (7) 

Χρηματοδότηση από τον ΟΑΕΔ του Δήμου Κιλκίς, της Δημοτικής Επι¬ 
χείρησης Ύδρευσης - Αποχέτευσης Χίου και των ΤΟΕΒ Σχοινά 

Ημαθίας, Παλαιού Μυλοτόπου Πέλλας, Πρασινάδας Ημαθίας, 

Σταυρού Ημαθίας και Ξεχασμένης Ημαθίας για την εκτέλεση κοι¬ 
νωφελών έργων προς απασχόληση ανέργων. 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Την υπ’ αριθμ. 98021/3.9.90 κοινή απόφαση των Υπουργών 
Εθνικής Οικονομίας και Εργασίας. 

3. Τη γνώμη του Δ.Σ. του ΟΑΕΔ (αριθμ. συνεδρ. 49/18.12.90 και 
51/27.12.90) που μας υποβλήθηκε με τα υπ’ αριθμ. 117887/ 
28ί 12.90, 100028 και 100029/2.1.91 έγγραφά του. 

4. Το άρθρο 20 παρ. 3 εδάφ. β' του Ν. 1558/85 (ΦΕΚ 137/Α) και 
το γεγονός ότι ο Υπουργός Εθνικής Οικονομίας κωλύεται, αποφασί¬ 
ζουμε: 

Εγκρίνουμε τη χορήγηση των παρακάτω ποσών με τη μορφή συνει¬ 
σφοράς στους αντίστοιχους φορείς για την εκτέλεση κοινωφελών έργων 
προς απασχόληση ανέργων: 

1. Δήμο Κιλκίς: ποσό τριών εκατομμυρίων εξακοσίων ογδόντα δύο 
χιλιάδων (3.682.000) δρχ. προς απασχόληση τριάντα (30) ανέργων. 

Περιγραφή έργων: 

- Συντήρηση ασφαλτοστρώσεων 

- Αμμοχαλικώσεις δρόμων 

- Κατασκευή ποτιστρών 


- Επέκταση δικτύων ύδρευσης 

- Περίφραξη Πολ/κού Κέντρου Αργ/λης 

- Ανασκαφές αρχαιολογικών χώρων 

- Επισκευή πλακοστρώσεων πεζοδρομίων 

- Κρασπεδώσεις 

- Υπόνομοι 

- Τσιμεντοστρώσεις δρόμων 

- Τεχνικά έργα 

- Δενδροφυτεύσεις 

- Διάνοιξη δρόμου Σόλωνος 

- Αγροτική οδοποιία 

- Πάρκο Δημαρχείου 

- Πλακόστρωση πεζοδρομίων 

- Τοποθέτηση πινακίδων ονοματοθεσίας και αρίθμησης κατοικιών 
πόλης Κιλκίς. 

Για την εκτέλεση των παραπάνω έργων θ’ απαιτηθεί το ποσό των 
τριάντα ενός εκατομμυρίων (31.000.000) δρχ. και θα πραγματοποιη¬ 
θούν συνολικά δύο χιλιάδες εκατόν εξήντα έξι (2.166) ημερομίσθια. 

2. Δ.Ε.Υ.Α. Χίου: ποσό τριών εκατομμυρίων οκτακόσιων δέκα τεσ¬ 
σάρων χιλιάδων (3.814.00) δρχ. προς απασχόληση δέκα επτά (17) 
ανέργων. 

Περιγραφή έργου: 

Αντικατάσταση δευτερεύοντος δικτύου ύδρευσης σε διάφορες περιο¬ 

χή·. . . 

Για την εκτέλεση του παραπάνω έργου θ’ απαιτηθεί το ποσό των 
τριάντα τεσσάρων εκατομμυρίων πεντακοσίων χιλιάδων (34.500.000) 
δρχ. και θα πραγματοποιηθούν συνολικά δύο χιλιάδες διακόσια σαράντα 
τέσσερα (2.244) ημερομίσθια. 

3. Τ.Ο.Ε.Β. Σχοινά Ημαθίας: ποσό δύο εκατομμυρίων εκατόν εβδο¬ 
μήντα έξι χιλιάδων (2.176.000) δρχ. προς απασχόληση σαράντα (40) 
«ανέργων. 

Περιγραφή έργου: 

- Συντήρηση αρδευτικού και στραγγιστικού δικτύου. 

Για την εκτέλεση του παραπάνω έργου θ’ απαιτηθεί το ποσό των πέ¬ 
ντε εκατομμυρίων οκτακόσιων ογδόντα οκτώ χιλιάδων (5.888.000) 
δρχ. και θα πραγματοποιηθούν συνολικά χίλια διακόσια ογδόντα 
(1.280) ημερομίσθια. 

4. Τ.Ο.Ε.Β. Ποιλαιού Μυλοτόπου Πέλλας: ποσό δύο εκατομμυρίων 
οκτακόσιων ενενήντα χιλιάδων (2.890.000) δρχ. προς απασχόληση εί¬ 
κοσι πέντε (25) «χνέργων. 

Περιγραφή έργου: 

- Συντήρηση αρδευτικού και στραγγιστικού δικτύου. 

Για την εκτέλεση του παραπάνω έργου θ’ απαιτηθεί το ποσό των 
οκτώ εκατομμυρίων πεντακοσίων χιλκάδων (8.500.000) δρχ. και θα 
πραγματοποιηθούν συνολικά χίλια επτοικόσια (1.700) ημερομίσθια, 
ι . 5. Τ.Ο.Ε.Β. Πρασινάδας Ημαθ’κχς: ποσό ενός εκατομμυρίου οκτακό¬ 
σιων εβδομήντα χιλιάδων (1.870.000) δρχ. προς απασχόληση τριάντα 
(30) «ανέργων. 

Περιγραφή έργου: 

- Συντήρηση αρδευτικού και στραγγιστικού δικτύου. 

Γ ια την εκτέλεση του παραπάνω έργου θ’ απαιτηθεί το ποσό των πέ¬ 
ντε εκατομμυρίων εξήντα χιλιάδων (5.060.000) δρχ. και θα πραγμα¬ 
τοποιηθούν συνολικά χίλια εκατό (1.100) ημερομίσθια. 

6. Τ.Ο.Ε.Β. Σταυρού Ημαθίιχς: ποσό ενός εκατομμυρίου εννκχκοσίων 
πενήντα πέντε χιλιάδων (1.955.000) δρχ. προς αποισχόληση σαράντα 
(40) αινέργων. 

Περιγροκρή έργου: 

- - Συντήρηση αρδευτικού δικτύου. 

Για την εκτέλεση του παραπιχνω έργου θ’ απαιτηθεί το ποσό των 
οκτώ εκατομμυρίων εκατόν είκοσι πέντε χιλιάδων (8.125.000) δρχ. 
και θα πραγματοποιηθούν συνολικά χίλια εκατόν πενήντα (1.150) ημε¬ 
ρομίσθια. 

7. Τ.Ο.Ε.Β. Ξεχασμένης Ημαθίας: ποσό δύο εκατομμυρίων πεντα- 
κοσίων πενήντα χιλιάδων (2.550.000) δρχ. προς απασχόληση σαρά¬ 
ντα (40) «χνέργων. 

Περιγραφή έργου: 

- Συντήρηση αρδευτικού δικτύου. 

Για την εκτέλεση του παραπιχνω έργου, θ’ απαιτηθεί το ποσό των έξι 
εκατομμυρίων εννιακοσίων χιλιάδων (6.900.000) δρχ. και θα πραγ¬ 
ματοποιηθούν συνολικά χίλια πεντακόσια (1.500) ημερομίσθια. 

Η χρηματοδότηση αυτή θα δοθεί στους παραπάνω φορείς με τους 

όρους και προϋποθέσεις που ορίζει η υπ’ αριθμ. 30406/4.4.90 κοινή 
απόφαση των Υπουργών Εθνικής Οικονομίας και Εργασίας (ΦΕΚ 
276/Β/10.4.90). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Φεβρουάριου 1991 

οι ΥΠΟΥΡΓΟΙ 

ΑΝΑΠΛΗΡΩΤΗΣ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Ε. ΧΡΙΣΤΟΔΟΥΛΟΥ ΑΡ. ΚΑΛΑΝΤΖΑΚΟΣ 

- ♦- 

Αριθ. Φ.50/207 (8) 

Διορισμός Προέδρου και μελών στο Συμβούλιο Ασφάλισης της Δ.Ε.Η. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 40 του Ν. 1884 (ΦΕΚ 81/Α’/ 
16.6.90). · 

2. Τις διατάξεις των άρθρων 31 και 34 του Ν. 1539/85. 

3. Την Φ.50/41/15.3.89 απόφαση. 

4. Τις διατάξεις του άρθρου 2 του Ν. 301/76, αποφασίζουμε: 

1. Διορίζουμε στο Συμβούλιο Ασφάλισης της ΔΕΗ: 

α) Πρόεδρο τον Κ. Παπαδημητ'ρίου μέλος του Δ.Σ. της ΔΕΗ, με ανα¬ 
πληρωτή τον Γ. Σύρρο ομοίως. 

β) Τον Συντζανάκη Γ. βοηθό Γενικό Δ/ντή της ΔΕΗ, με αναπλη¬ 
ρωτή τον Βαλλιανάτο Ερ. βοηθό Γενικό Δ/ντή της ΔΕΗ. 

γ) Τον Αλεξ. Μεταλληνό, Γεν. Δ/ντή τού Υπουργείου Υγείας, Πρό¬ 
νοιας και Κοινωνικών Ασφαλίσεων, με αναπληρωτή τον Σπ. Γράβαρη, 
ομοίως. ·< . 

δ) Την Δημάκη Ευφροσύνη, υπάλληλο Α’ βαθμού του Υπουργείου 
Βιομηχανίας, Ενέργειας, και Τεχνολογίας, με οιναπληρωτή τον Κου- 
τσούκο Αθανάσιο,..ομοίως. 

2. Η θητεία, των διορίζομένων, θα είναι ίση με το υπόλοιπο της θη¬ 
τείας των άλλων μελών του Συμβουλίου. 

3. Κατά τα λοιπά ισχύει η Φ.50/41/15.3.89 απόφαση, όπως τρο¬ 
ποποιήθηκε μεταγενέστερα. ■ 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Μαρτίου 1991 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΒΙΟΜΗΧΑΝΙΑΣ, ΕΝΕΡΓΕΙΑΣ 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΚΑΙ ΤΕΧΝΟΛΟΓΙΑΣ 

ΜΑΡΙΕΤΤΑ ΓΙΑΝΝΑΚΟΥ ΣΤΑΥΡΟΣ ΔΗΜΑΣ 

-♦- 

Αριθ. ΥΠΠΟ/ΓΝΟΣ/10663 ' · (9) 

Καθορισμός τιμών εισιτηρίων εισόδου σε Μουσεία Μνημεία ή Αρχαιολο¬ 
γικούς χώρους. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α-). 

2. Τις διατάξεις του Π.Δ. 941/77 «περί Οργανισμού ΥΠΠΟ» (ΦΕΚ 
320/Α·). 

3. Τις διατάξεις του Ν. 736/77 «περί Οργανισμού του Ταμείου Αρ¬ 
χαιολογικών Πόρων και Απαλλοτριώσεων» (ΦΕΚ 316/Α'). 

4. Την ΥΠΠΕ/ΑΡΧ/Α2/32859/2189/9.6.80 Υπουργική Από¬ 
φαση «Περί Κωδικοποιήσεως εις ενιαίον κατάλογο των Μουσείων Μνη¬ 
μείων και Αρχαιολογικών Χώρων του Κράτους εις τα οποία η είσοδος 
χωρεί με εισιτήριο υπέρ του Ταμείου Αρχαιολογικών.Πόρων και Απαλ¬ 
λοτριώσεων, όπως συμπληρώθηκε με. τις 3711/2479/8.8.1980, 
60214/3478/9.10.1980 και Α2/Φ32/27033/1648/29.4.82 
όμοιες υπουργικές αποφάσεις. 

5. Την πρόταση του Δ.Σ. του ΤΑΠΑ, όπως διατυπώθηκε στην από 
12/1.6.90 πράξη του που εγκρίθηκε με την ΥΠΠΟ/ΑΡΧ/Α2/Φ32/ 
40620/2552/11.10.90 Υπουργική Απόφαση. 


6. Την αριθ. 1490/28.11.90 απόφαση της Επιτροπής Τιμών και 
Εισοδημάτων ως προς τον ορισμό τιμών πωλήσεως εισιτηρίων εισόδου. 

7. Την αριθ. Υ.1140/1051173/1390/10.7.90 (ΦΕΚ 420/Β7 
90) απόφαση του Πρωθυπουργού και του Υπουργού Οικονομικών 
«ανάθεση αρμοδιοτήτων Υπουργού Οικονομικών στον Υφυπουργό Οι¬ 
κονομικών», αποφασίζουμε: 

1. Ορίζουμε τις τιμές πωλήσεως εισιτηρίων εισόδου στα ακόλουθα 


Μουσεία, Μνημεία και Αρχ/κούς Χώρους του Κράτους, 

ως εξής: 

-Αρχ/κός χώρος και Μουσείο Ακροπόλεως Αθηνών 

δρχ. ] 

ί .500 

-Αρχ/κός χώρος και Μουσείο Αρχαίας Αγοράς Αθηνών 

δρχ· 

800 

-Βυζαντινό και Χριστιανικό Μουσείο Αθηνών 

δρχ. 1 

ί.000 

-Μονή Δαφνιού 

δ ΡΧ· 

500 

-Μουσείο Κανελλοπούλου 

δ ρχ· 

400 

-Αρχ/κός χώρος και Μουσείο Κεραμεικού 

δρχ· 

400 

-Εθνικό Αρχ/κό Μουσείο 

δρχ. 1.500 

-Αρχ/κός χώρος Ρωμαϊκής Αγοράς Αθηνών 

δρχ· 

400 

-Ναός Ολυμπίου Διός 

δρχ· 

400 

-θέατρο Διονύσου 

δρχ· 

400 

-Αρχ/κό Μουσείο Πειραιώς 

δρχ· 

400 

-Αρχ/κό Μουσείο Άνδρου 

δρχ· 

400 

-Μουσείο Άργους 

δρχ· 

400 

-Αρχ/κός χώρος Λέρνας 

δρχ· 

400 

-Εκκλησία Παρηγορήτησσα Άρτας 

δρχ· 

400 

-Αρχ/κό Μουσείο Χίου 

δρχ· 

400 

-Αρχ/κό Μουσείο Αργοστολιού 

δρχ· 

400 

-Αρχ/κός χώρος και Μουσείο Αρχ. Κορίνθου 

δρχ·,] 

ί.000 

-Αρχ/κό Μουσείο Αγ. Νικολάου 

δρχ· 

400 

-Αρχ/κό Μουσείο Χανιών 

δρχ· 

400 

-Αρχ/κό Μουσείο Ηρακλείου 

δρχ. ] 

1.000 

-Αρχ/κό Μουσείο Ρεθύμνου 

δρχ· 

400 

-Αρχ/κός χώρος Αγ. Τριάδος 

δρχ· 

400 

-Αρχ/κός χώρος Κνωσού 

δρχ. 1.000 

-Αρχ/κός χώρος Φαιστού 

δρχ· 

800 

-Αρχ/κός χώρος Γόρτυνος 

δρχ· 

400 

-Αρχ/κός χώρος Μαλίων 

δρχ· 

400 

-Αρχ/κός χώρος Τυλίσσου 

δρχ· 

400 

-Φρούριο Κούλε Ηρακλείου 

δρχ· 

400 

-Αρχ/κός χώρος Ζάκρου 

δρχ· 

400 

-Σπήλαιο Ψυχρού 

, δρχ. 

400 

-Αρχ/κός χώρος Γουρνιών 

δρχ· 

400 

-Αρχ/κό Μουσείο Σητείας 

δρχ· 

400 

-Αρχ/κός χώρος Σπιναλόγκας 

δρχ· 

400 

-Αρχ/κό Μουσείο Ιεράπετρας 

δρχ· 

400 

-Εκκλησία Παναγίας Κεράς 

δρχ· 

400 

-Αρχ/κός χώρος Δήλου 

δρχ· 

1.000 

-Αρχ/κός χώρος Δελφών 

δρχ· 

1.000 

-Μουσείο Δελφών 

δρχ· 

Η000 

-Αρχ/κός χώρος Δίου 

δρχ· 

500 

-Μουσείο Δίου 

δρχ· 

400 

-Ναός Αφαίας Αίγινας 

δρχ. 

600 

-Αρχ/κό Μουσείο Αίγινας και ναός Απόλλωνος 

δρχ· 

400 

-Αρχ/κός χώρος και Μουσείο Ελευσίνας 

δρχ· 

400 

-Αρχ/κός χώρος καί “Μουσείο Επιδαύρου 

δρχ· : 

1.000 

-Αρχ/κός χώρος και Μουσείο Ερέτριας 

δρχ· 

400 

-Αρχ/κό Μουσείο Φλώρινας 

δρχ· 

400 

-Αρχ/κό Μουσείο Ιωαννίνων 

δρχ· 

400 

-Αρχ/κός χώρος Δωδώνης 

δρχ· 

400 

-Αρχ/κό Μουσείο Καβάλας 

δρχ· 

400 

-Αρχ/κό Μουσείο Θάσου 

δρχ· 

400 

-Αρχ/κό Μουσείο Κέρκυρας 

δρχ· 

400 

-Μουσείο Ασιατικής Τέχνης Κέρκυρας 

δρχ· 

500 

-Μουσείο Αντιβουνιώτισσας Κέρκυρας 

δρχ· 

400 

-Αρχ/κό Μουσείο Κομοτηνής 

δρχ·. 

400 

-Κάστρο Κω 

δρχ· 

400 

-Αρχ/κό Μουσείο Κω 

δρχ. 

400 

-Αναστηλωμένη οικία Κω 

δρχ· 

400 

-Αρχ/κός χώρος Ασκληπιείου Κω 

δρχ· 

600 

-Αρχ/κό Μουσείο Λάρισας 

δρχ· 

400 

-Οικία Γεωργίου Σβάρτς 

δρχ· 

400 

-Κάστρο Μυτιλήνης 

δρχ· 

400 

-Μουσείο Μυτιλήνης 

δρχ. 

400 

-Αρχ/κό Μουσείο και Τύμβος Μαραθώνος 

δρχ· 

400 

-Αρχ/κό Μουσείο Μήλου 

δρχ· 

400 

-Κατακόμβες Μήλου 

δρχ· 

400 

-Αρχ/κός χώρος Μυκηνών 

δρχ. 1.000 

-Αρχ/κό Μουσείο Μυκόνου 

δρχ. 

400 

-Αρχ/κός χώρος και Μουσείο Μυστρά 

δρχ. 1.000 

-Αρχ/κό Μουσείο Ναυπλίου 

δρχ· 

400 

-Φρούριο Παλαμηδίου 

δρχ· 

400 

-Αρχ/κός χώρος Τίρυνθος 

δρχ· 

400 

-Αρχ/κό Μουσείο Νάξου 

δρχ· 

400 

-Αρχ/κός χώρος και Μουσείο Νεμέας 

δρχ- 

500 

-Αρχ/κός χώρος Ολυμπίας 

δρχ. 1.000 

-Αρχ/κό Μουσείο Ολυμπίας 

δρχ· 

1.000 

-Αρχ/κό Μουσείο Πάρου 

δρχ· 

400 

-Αρχ/κό Μουσείο Πατρών 

δρχ· 

400 

-Αρχ/κός χώρος Πέλλας 

δρχ. 

400 

-Αρχ/κό Μουσείο Πέλλας 

δρχ· 

400 

-Μονή Οσίου Λουκά 

δρχ· 

600 

-Αρχ/κό Μουσείο Πολυγύρου 

δρχ· 

400 

-Αρχ/κός χώρος και Μουσείο Νικόπολης 

δρχ. 

400 

-Αρχ/κός χώρος Νεκρομαντείου Πρεβέζης 

δρχ· 

400 

-Αρχ/κός χώρος Κασσώπης 

δρχ· 

400 

-Αρχ/κό Μουσείο Πύλου 

δρχ· 

400 

-Ανάκτορο Νέστορος 

δρχ· 

400 

-Αρχ/κό Μουσείο χώρας Τριφυλλίας 

δρχ· 

400 

-Κάστρο Πύλου 

δρχ- 

400 

-Αρχ/κό Μουσείο Ρόδου 

δρχ· 

600 

-Παλάτι Μεγ. Μαγίστρου (Καστέλλο) 

δρχ· 

800 

-Αρχ/κός χώρος Καμίρου 

δρχ· 

400 

-Αρχ/κός χώρος Λίνδου 

δρχ· 

800 

-Αρχ/κός χώρος Ιαλυσσού 

δρχ· 

400 

-Κοσμητική Συλλογή Ρόδου 

δρχ· 

400 

-Εκκλησία Παναγιάς του Κάστρου 

δρχ· 

400 

-Αρχ/κό Μουσείο Βέροιας 

δρχ· 

400 

-Αρχ/κός χώρος Φιλίππων 

δρχ. 

400 

-Αρχ/κό Μουσείο Φιλίππων 

δρχ· 

400 

-Αρχ/κός χώρος Ηραίου Σάμου 

δρχ· 

500 

-Αρχ/κό Μουσείο (Βαθύ) Σάμου 

δρχ. 

500 

-Αρχ/κός χώρος Σαμοθράκης 

δρχ· 

400 

-Αρχ/κό Μουσείο Σαμοθράκης 

δρχ· 

400 

-^Αρχ/κό Μουσείο Θήρας (Σαντορίνη) 

δρχ· 

400 

-Αρχ/κός χώρος Ακρωτηρίου Θήρας 

δρχ. 1.000 

-Αρχ/κός χώρος Σουνίου 

δρχ· 

600 

-Αρχ/κό Μουσείο Σπάρτης 

δρχ· 

400 

-Αρχ/κό Μουσείο Τεγέας 

δρχ- 

400 

-Αρχ/κό Μουσείο Θεσσαλονίκης 

δρχ. 1.000 

-Λευκός Πύργος Θεσσαλονίκης 

δρχ· 

500 

-Εκκλησία, Αγ. Νικολάου Ορφανού Θεσσαλονίκης 

δρχ· 

400 

-Αρχ/κό Μουσείο θηβών 

δρχ· 

400 

-Αρχ/κό Μουσείο Τήνου 

δρχ· 

.400 

-Αρχ/κός χώρος Βεργίνας 

δρχ : 

400 

-Αρχ/κό Μουσείο Βόλου 

δρχ· 

400 

-Αρχ/κός χώρος Βραυρώνας 

. δ ρχ· 

400 

τ Αρχ/κό Μουσείο Βραυρώνας .- 

δρχ· 

400 

-Αρχ/κό Μουσείο Ζακύνθου 

δρχ. 

400 

-Κάστρο Ζακύνθου 

δρχ· 

"400 

2. Επιβάλλουμε εισιτήριο εισόδου στα ακόλουθα Μουσεία, Μνημεία 
και Αρχ/κούς χώρους του Κράτους, ως εξής: 

-Επιγραφικό Μουσείο Αθηνών 

δρχ· 

400 

-Νομισματικό Μουσείο Αθηνών 

δρχ· 

400 

-Αρχ/κός χώρος Ακροκορίνθου 

' δρχ. 

400 

-Αρχ/κός χώρος Αμφιαρείου 

δρχ· 

400 

-Αρχ/κός χώρος Ραμνούντος (Αττική) 

δρχ· 

400 

-Αρχ/κός χώρος και Μουσείο Σικυώνας 

δρχ· 

400 


-Αρχ/κό Μουσείο Σκύρου δρχ. 400 

-Αρχ/κό Μουσείο Τρίπολης δρχ. 400 

-Μοναστήρι Καιααριανής δρχ. 500 

3. Καθορίζουμε τις τιμές των μειωμένων εισιτηρίων εισόδου στα 
Μουσεία, Μνημεία και Αρχ/κούς χώρους του Κράτους σε 200, 300, 
300, 400, 500 και 800 δραχμές, όπου οι κανονικές τιμές είναι αντί¬ 
στοιχα 400, 500, 600, 800, 1.000 και 1.500 δραχμές. 

4. Από την 1.4.1991 που ορίζεται ως ημερομηνία έναρξης εφαρμο¬ 
γής της απόφασης αυτής, κάθε προηγούμενη αντίθετη απόφαση παύει 
να ισχύει. Με νεώτερη απόφασή μας θα ορισθούν οι εκπτώσεις και οι 
απαλλαγές από την καταβολή εισιτηρίων σε κατηγορίες προσώπων, οι 
όποιες καθώς και το δικαίωμα εισόδου που ορίζεται από τις προηγούμε¬ 
νες παραγράφους, θα ισχύουν για όλους ανεξαιρέτως τους επισκέπτες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Μαρτίου 1991 . 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΠΑΝ. ΔΕΛΗΜΗΤΣΟΣ ΤΖ. ΤΖΑΝΝΕΤΑΚΗΣ 

- ♦ - ' 

Αριθ. ΥΠΠΟ/ΑΙΑΑΠ/Γ/333/10441 . (10) 

Χαρακτηρισμός ως ιστορικού διατηρητέου μνημείου, του κτιρίου του 
Νομαρχιακού Μεγάρου Φθιώτιδας, ιδιοκτησίας Νομαρχίας Φθιώτι¬ 
δας. * · * 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: *. 

1. Τις διατάξεις: 

α) Του Ν. 1558/85 «περί Κυβέρνησής και Κυβερνητικών Οργά¬ 
νων», που δημοσιεύθηκε στο ΦΕΚ 137/Α'/26.7.85. 
β) Του άρθρου 52 του Ν. 5351/1932 «περί Αρχ/των», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ,ΥΠΠΕ». 
ε) Την Π.Α. Υ/1021/20.4.90 «περί καθορισμού αρμοδιοτήτων της 
Αναπληρωτού Υπουργού Πολιτισμού Α. Ψαρούδα Γ Μπενάκη» (ΦΕΚ 
286/Β'/20.4.90) και την υπουργική απόφαση ΥΠΠΟ/ΓΝΟΣ/ 
54280/20.12.90 (ΦΕΚ /28.12.90). 

2. Το Π.Δ. 161/26.4.84 (ΦΕΚ 54/Α'/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Όλα τα στοιχεία του φακέλου. 

4. Την κατά πλειοψηφία γνωμοδότηση ίου Κεντρικού Συμβουλίου 
Νεωτέρων Μνημείων με αριθμό 2/17.1.1991, αποφασίζουμε: 

Χαρακτηρίζουμε ως ιστορικό διατηρητέο μνημείο το κτίριο του Νο¬ 
μαρχιακού Μεγάρου Φθιώτιδας; ιδιοκτησίας Νομαρχίας Φθιώτιδας, 
στη Λαμία, διότι αποτελεί αξιόλογο και αντιπροσωπευτικό δείγμα αρχι¬ 
τεκτονικής των αρχών του αιώνα, χαρακτηρίζεται από μεγαλοπρέπεια 
και αξιοθαύμαστη συμμετρία στις όψεις του και είναι συνοθύλευμα δια¬ 
φόρων ρυθμών, νεοκλασικού, μπαρόκ, ροκοκό κ.λπ. και για αυτή τη σύ- 
μειξή του παρουσιάζει ιδιαίτερο ενδιαφέρον. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 22 Φεβρουάριου 1991 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

--ψ- ' 

Αριθ. ΕΣ.12.620/90 . (11) 

Σύσταση Συνδέσμου Υδρεύσεως Κοινοτήτων Παλαιοκατουνας και Τρί- 
'" πότάμου με την ονομασία «ΕΝΟΤΗΤΑ». 

- ... Ο ΝΟΜΑΡΧΗΣ ΕΥΡΥΤΑΝΙΑΣ 

Έχοντας-υπόψη: 

1. Τις διατάξεις των άρθρων 190-195 του Π.Δ. 323/1989 
(Δ.Κ.Κ.), όπως τροποποιήθηκαν και συμπληρώθηκαν από τις διατάξεις 
του Ν. 1900/1990. 

2. Τις αριθ. 45/1990 και 33/1990 αποφάσεις των Κοινοτικών 
Συμβουλίων των Κοινοτήτων Παλαιοκατουνας και Τριποτάμου αντί¬ 
στοιχα, που λήφθηκαν νομότυπα, αποφασίζουμε: 

Συνιστούμε Σύνδεσμο με την επωνυμία «ΕΝΟΤΗΤΑ» των Κοινοτή- 

των Παλαιοκατουνας και Τριποτάμου. 

Σκοπός του Συνδέσμου είναι η εκτέλεση του έργου ύδρευσης του Συν/ 
σμού Τσουκας Κοινότητας Παλαιοκατουνας και Τριποτάμου. 

Έδρα του Συνδέσμου ορίζεται η Κοινότητα Παλαιοκατουνας. 

Η χρονική διάρκεια του Συνδέσμου θα είναι αόριστος. 

Έσοδα του Συνδέσμου είναι: 

α) Η ετήσια εισφορά κάθε Κοινότητας-μέλους του Συνδέσμου, που εί¬ 
ναι ίση με -ίο 1 % των εσόδων της Κοινότητας του προηγούμενου έτους. 

β) Πρόσοδοι από την περιουσία του Συνδέσμου. 

γ) Πρόσοδοι από φόρους, τέλη και δικαιώματα που επιβάλλονται 
υπέρ Συνδέσμου. 


δ) Δωρεές, επιχορηγήσεις και εισφορές από το δημόσιο ή άλλους φο¬ 
ρείς του δημοσίου ή άλλα νομικά ή φυσικά πρόσωπα, και 

ε) Επιχορηγήσεις από φορείς του Δημοσίου για την εκτέλεση έργων, 
την κάλυψη των δαπανών τους και την πληρωμή αποδοχών του προσω¬ 
πικού του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καρπενήσι, 25 Φεβρουάριου 1991 

Ο Νομάρχης 
ΧΡΗΣΤΟΣ ΡΑΠΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



